Nebinárny rod

náhľad|Oficiálnu non-binary vlajku vytvoril vo februári 2014 vtedy 17 ročný Kye Rowan. Skladá sa zo štyroch farebných pásov (žltá, biela, fialová a čierna, v tomto poradí), z ktorých každý má svoj význam.
Nebinárny rod (iné názvy: nevhodne nebinárne pohlavie, genderqueer; ) je rodová identita, ktorá sa vymyká z klasického binárneho systému (žena a muž). Non-binary osoba sa necíti ani ako žena, ani ako muž.

Nebinárny rod je kultúrne a niekde aj právne uznaný vo viacerých krajinách sveta. Podľa odhadov správy „Reports on Gender: The Law of Inclusion & Practices of Exclusion“ vydanej pre Organizáciu Spojených národov (OSN) len príklady týchto krajín obsahujú viac než tretinu svetovej populácie. Niekedy boli predkoloniálne kultúry otvorenejšie voči nebinárnemu pohlaviu ako koloniálne a postkoloniálne kultúry.

 Terminológia 
Niektorí považujú termíny genderqueer a nonbinary za synonymá, iní ich používajú exkluzívne. Starší anglický termín je gender nonconforming.

 Identity 
Medzi nebinárne identity z rôznych kultúr patria: hijra, meti, lala, skesana, motsoalle, mithli, kuchu, kawein, travesty, muxé, fa’afafine, fakaleiti, hamjensgara a two-spirit.

 Zámená 
Niektoré genderqueer osoby preferujú používanie rodovo-neutrálnych zámien ako „one“, „ze“, „sie“, „hir“, „co“, „ey“ alebo „oni“, „ich“, „im“, zatiaľ čo niektoré genderqueer osoby preferujú používanie konvenčných binárnych zámien ako „on“ alebo „ona“. Niektoré genderqueer osoby používajú všetky zámená a niektoré najradšej nepoužívajú žiadne zámená alebo len osobné mená.

Viacerí genderqueer ľudia preferujú aj ďalšie znaky neutrálneho jazyka, napríklad (v angličtine) titul "Mx." miesto Mr. alebo Ms.

 Právne uznanie non-binary (ako pohlavia) 
V Austrálii môže byť rod/pohlavie na pase označené ako "muž", "žena" alebo "X" (ktoré stojí pre "neurčité/intersex/nezaradené"), táto možnosť bude otvorená pre intersex ľudí. Aliancia organizácií vrátane National LGBTI Health Alliance, Organisation Intersex International Australia a Transgender Victoria hlasovali, aby bolo "X" nahradené "non-binary".

Na Slovensku je možné ženské meno prideliť len ženskej osobe a mužské meno mužskej osobe. Na zmenu treba predložiť doklad o oficiálnej zmene pohlavia. Neutrálne meno je tiež umožnené, schvaľuje ho obvodný úrad na základe potvrdenia o zmene pohlavia.

 Referencie 

 Externé odkazy 
 Human Rights Campaign Foundation and Gender Spectrum, Supporting and Caring for our Gender-Expansive Youth
 Brill, Stephanie A.; Pepper, Rachel (28 June 2008). The Transgender Child: A Handbook for Families and Professionals. San Francisco: Cleis Press. ISBN 978-1-57344-318-0. OCLC 227570066
 Gender alphabet 
 Johanna Schorn - "Taking the "Sex" out of Transsexual: Representations of Trans Identities in Popular Media" 
 Marc E. Vargo (30 Nov 2011) - "A Review of " Please select your gender: From the invention of hysteria to the democratizing of transgenderism "Journal of GLBT Family Studies (New York/London: Routledge) 7 (5): 2 (493)
 Sojwal, Senti (2015-09-16). "What Does "Agender" Mean? 6 Things To Know About People With Non-Binary Identities". Bustle. Retrieved 2016-02-22.
 Harrison, Jack; Grant, Jaime; Herman, Jody L. "A Gender Not Listed Here: Genderqueers, Gender Rebels, and OtherWise in the National Transgender Discrimination Survey"
 McGuire, Peter (November 9, 2015). "Beyond the binary: what does it mean to be genderfluid?". The Irish Times. Retrieved December 1, 2015.
 Austrália a genderqueer osoby
The Nonbinary Pride Flag: What It Is and Why It Was Created 

 Zdroj 


Kategória:LGBT
Kategória:Rodová identita